# Blatina (prítok Rimavice)

### Z Wikipédie

Blatina je potok v Gemeri, v západnej časti okresu Rimavská Sobota. Je to pravostranný prítok Rimavice, meria 3,6 km a je tokom VI. rádu.

Pramení v Revúckej vrchovine, v podcelku Cinobanské predhorie, na severovýchodnom svahu Žabice (615,5 m n. m.) v lokalite Brezina v nadmorskej výške cca 565 m n. m. Od prameňa tečie juhovýchodným smerom, sprava priberá najprv prítok z juhovýchodného svahu Žabice, potom zo severného svahu Dubového (623,0 m n. m.) a ďalší zo severovýchodného svahu Dubového. Následne sa oblúkom stáča na severovýchod, preteká dolinou Blatina a opäť z pravej strany priberá zo severozápadného svahu Urlaka (543,4 m n. m.). Napokon sa stáča na východ, esovito sa ohýba a severozápadne od obce Lehota nad Rimavicou ústi v nadmorskej výške približne 277 m n. m. do Rimavice.

Zdroj: "http://sk.wikipedia.org../../../b/l/a/Blatina_%28pr%C3%ADtok_Rimavice%29_554a.html"

Kategórie: Potoky na Slovensku | Povodie Rimavy | Články bez interwiki

##### Views

- Stránka
- Diskusia
- Aktuálna verzia

##### Hľadaj